
A mutatószámok alkalmazásának problémái a beszámoló kiegészítő mellékletében

Jelenős számban vannak vállalkozások a piacon és mindegyik tisztában van azzal, hogy csak úgy lehet sikeres, ha nagy hangsúlyt fektetnek a tájékozottságra, mint a vállalati döntéshozatal egyik legfontosabb feltételére. A gazdasági folyamatokban részt vevőknek megalapozott ismeretekre, információkra van szükségük, így ezen információk megszerzése elengedhetetlen. Hogy a vállalkozások megítélhetők és értékelhetők legyenek, megbízható és viszonylag egységes információs rendszerre van szükség. Dolgozatom célja, hogy rámutassak a mérlegelemzésben a mutatószámokon alapuló elemzés hátrányaira és az ebből akadó problémáira. Fontosnak tartom, hogy a vállalkozások ne menjenek el e nehézségek mellett és törekedjenek arra, hogy minél pontosabb képet adjanak a vagyoni-, pénzügyi-, és jövedelmi helyzetükről. Dolgozatomban megmutatom egy konkrét vállalaton keresztül a komplex elemzés előnyeit és hátrányait. Választ adok arra, hogy milyen komplikációk léphetnek fel az elemzés során, majd néhány konkrét problémát kiválasztok, amit elemezni fogok. Segítségül hívom a külső mérlegelemzést, mely a vállalkozás gazdálkodásának, vagyoni-, pénzügyi-, és jövedelmi helyzetének megismeréséhez és értékeléséhez kizárólag a beszámoló adatait és információit használja fel. A beszámoló elemzéséhez különböző mutatószámokat fogok alkalmazni, hogy vizsgálni tudjam a választott vállalkozás gazdálkodását. A dolgozatomban körüljárt elméletet gyakorlati síkra fektetem, majd levonom a témával kapcsolatos következtetéseimet.



